पाटीदार आरक्षण आंदोलन की सफलता को दोहराने में हार्दिक नाकाम रहे, वहीं सरकार व पुलिस की सख्ती का भी आंदोलनकारियों को सामना करना पड़ा। उपवास के मध्य में हार्दिक की बिगड़ती हालत को देखते हुए सरकार के झुकने के कयास थे, लेकिन मुख्यमंत्री विजय रूपाणी ने वार्ता की तैयारी नहीं दिखाई। उपमुख्यमंत्री नितिन पटेल के विदेश दौरे के चलते ऊर्जा मंत्री सौरभ पटेल ने आंदोलनकारियों से मोर्चा लिया।